Diari Oficial de la Generalitat Valenciana


Sumari del DOGV 5735, del 04-04-2008 (2008/3898)

RESOLUCIÓ de 22 de febrer de 2008 de la Direcció General d'Ordenació i Centres Docents, per la qual s'adscriuen d'ofici, a l'efecte d'escolarització de l'alumnat, escoles d'Educació Infantil a col·legis d'Educació Primària.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5735

Data del DOGV
:   04-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3898


Data del document
:   22-02-2008

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament
    * escolarització
    * ensenyament primari
    * escola infantil
    * educació preescolar

RESOLUCIÓ de 22 de febrer de 2008 de la Direcció General d'Ordenació i Centres Docents, per la qual s'adscriuen d'ofici, a l'efecte d'escolarització de l'alumnat, escoles d'Educació Infantil a col·legis d'Educació Primària. [2008/3898]
El Decret 33/2007, de 30 de març, del Consell, pel qual es regula l'accés als centres públics i privats concertats, que impartixen ensenyances en règim general (DOCV de 3 d'abril), establix en l'article 7.a que la conselleria d'Educació podrà adscriure d'ofici les escoles d'Educació Infantil a col·legis d'Educació Primària, a l'efecte de l'admissió de l'alumnat, després de l'estudi de les necessitats d'escolarització i d'acord amb la planificació educativa efectuada.
Per al curs 2008/2009, les direccions territorials d'Educació d'Alacant i de València han proposat, a la Direcció General d'Ordenació i Centres Docents, l'adscripció d'ofici de les escoles infantils a col·legis d'Educació Primària, segons el que disposa l'article quart apartat primer de l'Orde de 27 d'abril de 2007, de la conselleria de Cultura, Educació i Esport, per la qual es regula el procediment d'admissió de l'alumnat en els centres docents públics i privats concertats que impartixen ensenyances d'Educació Infantil, Educació Primària i Educació Secundària de la Comunitat Valenciana.
Analitzades estes propostes, les quals s'acompanyen de l'informe favorable de la Inspecció Educativa, i en virtut del que disposa l'article tercer de l'orde anteriorment mencionada, resolc:
Adscriure d'ofici, a l'efecte d'escolarització de l'alumnat, les escoles d'Educació Infantil als col·legis d'Educació Primària que apareixen en l'annex.
DISPOSICIÓ ADDICIONAL
El contingut de la present resolució s'inscriurà en el Registre de Centres Docents de la Comunitat Valenciana.
DISPOSICIÓ FINAL
Esta resolució entrarà en vigor l'endemà de la seua publicació en el Diari Oficial de la Comunitat Valenciana, tot i quer els efectes s'entendran a partir del curs 2008/2009.
Contra esta resolució, que no esgota la via administrativa, podrà interposar-se recurs d'alçada davant del conseller d'Educació, en el termini d'un mes a comptar de l'endemà de la seua publicació, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú. Tot això sense perjuí que puga exercitar-se qualsevol altre recurs que es crega oportú.
València 22 de febrer de 2008.- El director general d'Ordenació i Centres Docents: Francisco Baila Herrera